Maimamu 12 wa Shia
Kwa hiyo, Imam al-'Askari aliwekwa chini ya uangalizi zaidi kuliko Maimamu wengine na Khalifa wa zama zake alikuwa ameamua kuumaliza uimamu wa Shi'a kwa njia yoyote ile. Mara tu walipomripoti kuhusu ugonjwa wa Imam, alimtuma daktari nyumbani kwake akifuatana na baadhi ya watu wake waaminifu na akawapa baadhi ya mahakimu kuichunga nyumba yake na chochote kilichotokea humo. Baada ya Imamu kuuawa kishahidi, khalifa aliamuru kupekua nyumba yake na kuangalia mke wa Imam na watumwa wake ili kujua kama walikuwa na mimba. Kwa muda wa miaka miwili, maajenti wa khalifa walikuwa wakimtafuta mtoto wa Imam mpaka wakakatishwa tamaa kabisa.